Grup: BiblioTic

**ABAST DEL PROJECTE**

El nostre projecte està orientat a definir el concepte d'Alfin i en concret, la seva aplicació en les Biblioteques universitàries i quin és el paper del bibliotecari-formador dins el context de l'EEES.

**CRITERIS DE VALIDESA I DE SELECCIÓ**

Hem acordat els següents criteris de selecció a l'hora de cercar i triar informació a Internet:

|  |  |  |  |
| --- | --- | --- | --- |
|  | **Criteris** | **Valorarem** | **Indicadors que tindrem en compte***:*  ***(segons el grau de pertinença)*** |
| **Qui?** | Qui és l’autor? | * És un expert en el seu camp? * A quina institució pertany? * Quina filiació té? | * Que l’autor (individual o col·lectiu) estigui clarament identificat i si afegeix acreditacions de caràcter professional i elements de contacte, (ex. adreça electrònica). Ho tindrem molt present en el cas dels blogs * Que es pugui identificar clarament l'organisme, la institució o l'empresa de què depèn |
| **Què?** | De què tracta? | * La informació és completa i precisa * Indica les fonts d’informació i l’orígen de les dades * Les conclusions semblen justificades | * Prioritzarem la informació que provingui de fonts primàries, si bé també podrem aportar altres fonts que citin de forma curosa el document original * No incorporarem continguts que no citin ni aclareixen quina és la seva font originària d'informació. * Triarem webs on resulti fàcil I intuitiu trobar els continguts |
| **Quan?** | La informació està actualitzada? | * De quina data és l’article/llibre * Quan es va actualitzar la pàgina web per última vegada * És necessari cercar informació més actual per actualitzar les dades? | * Dates de creació d'aquell contingut i de la seva última actualització. * Cada quan s’actualitza la font d’informació (pàgina web o bloc). |
| **On?** | On es troba la informació?  D’on prové la informació?  Té acreditacions? | * El web es troba en un servidor personal, institucional o comercial * Articles de revistes electròniques. * Blocs i fòrums especialitzats en biblioteques. * Quina és la reputació de l’editor del document * Conté segells de qualitat i/o control que visualitzin la voluntat dels responsables de la pàgina de sotmetre’s a determinats controls externs ( tenir present que no garanteix la credibilitat dels continguts) | * Presència de segells de qualitat i control com : * ICANN (Internet Corporation for Assigned Names and Numbers). * IQUA (Agència de Qualitat d'Internet). * W3C. * AUI (Associació Espanyola d'Usuaris d'Internet * AI (Associació d'Internautes). |
| **Perquè?** | Per quin motiu s’ha escrit? | * S’adreça a una audiència concreta (experts, nens...) * Mira de recomanar o vendre cap producte * Mira de convèncer cap alguna opinió o manté un punt de vista objectiu | * Distinció clara i definida entre els continguts informatius i els de caràcter publicitari o propagandístic. |
| **Fonts d’informació a emprar pel projecte** | Són fonts acadèmiques i/o de l’àmbit professional?  S’ajusten al tema a tractar? | * Prioritzar cercadors de l’àmbit acadèmic com Google Acadèmic (valors afegit de l’índex de cites) o Scirus * Afavorir l’ús del marcador social *Delicious*, cercant per etiquetes * Contrastarem els resultats de la cerca consultant dues fonts informatives diferenciades | * Articles de revistes electròniques de prestigi reconegut en l’àmbit professional * Webs institucionals (associacions, universitats, …) * Tutorials * Blogs i fòrums especialitzats en biblioteques, documentació, etc. |

**Font:** elaboració pròpia a partir de  *Enric Bruguera i Payà. @ctitud digital. Barcelona: UOC, 2008? [Consulta: 31 d’octubre de 2010]*

Així mateix, i pel què fa a l’idioma dels recursos, utilitzarem, preferentment aquells que siguin en català, castellà, anglès i francès perquè són els idiomes que els integrants del grup coneixem.